

L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b, Jelgava, LV-3001, reģ. Nr. 90002182529, tālr. (371) 63027549, fakss 63084949; e-pasts: zpr@zpr.gov.lv

**ATTĪSTĪBAS PADOMES**

**LĒMUMS**

Jelgava

*MS TEAM platforma*

22.03.2022

Nr.38,

Prot. Nr.10.

**Par dalību projektā “****Zilās-zaļās bioloģiskās sadarbības Baltijas jūras reģionā”**

Saskaņā ar Zemgales plānošanas reģiona (ZPR) nolikuma 25.18 punktu, kā arī Zemgales plānošanas reģiona attīstības programmas (2021.-2027.) *3.prioritātes “Uzņēmumu izaugsme un konkurētspēja”* Rīcības virziena 3.2. “Zināšanu pārnese un tehnoloģiju pārnese Zemgales ekonomikas specializācijas un RIS 3 nozarēs” aktivitāti 3.2.1.5. “Veidot Bioekonomikas jomā darbojošos uzņēmumu, zinātnieku un publiskā sektora institūciju sadarbības tīklu”, Rīcības virziena 3.3. ”Kapacitātes stiprināšana investīciju un finanšu kapitāla piesaistē” rīcību 3.3.3. “Popularizēt labo praksi un sniegt konsultācijas par atbalsta instrumentiem - "zaļās" inovācijas, informācijas un komunikācijas tehnoloģijas (IKT) un dzīves kvalitāti atbalstošas tehnoloģiju jomā”, *5.prioritātes “Klimata pārmaiņas, vide un aprites ekonomika”* Rīcības virziena 5.3. “Pielāgošanās klimata pārmaiņām un to mazināšana” rīcību 5.3.5. “Videi draudzīga lauku apsaimniekošana ūdens un gaisa kvalitātes uzlabošanai, bioloģiskās daudzveidības uzturēšanai” Zemgales plānošanas reģiona attīstības padome, **n o l e m j:**

1. Atbalstīt Zemgales plānošanas reģiona piedalīšanos Baltijas jūras reģiona INTERREG programmā 2021-2027.gadam, 3.prioritāte Klimatneitrālas sabiedrības, projektā “**Zilās-zaļās bioloģiskās sadarbības Baltijas jūras reģionā**” kā projekta partnerim.

2. Uzdot Zemgales plānošanas reģiona administrācijai, nodrošināt ZPR dalību projekta pieteikuma sagatavošanā un nepieciešamās informācijas nosūtīšanu projekta vadošajam partnerim pieteikuma iesniegšanai BJR Interreg programmas ietvaros.

3. Kontroli par lēmuma izpildi uzdot Zemgales plānošanas reģiona izpilddirektoram Valdim Veipam.

*Pielikums:* Projekta „ **Zilās-zaļās bioloģiskās sadarbības Baltijas jūras reģionā**” informācija uz 3 lapām.

Padomes priekšsēdētāja vietnieks L.LĪDUMS

*Izsūtīt: lietā.*